**Aelod o'r Grŵp Cynghori Dysgwyr ar gyfer cymhwyster Bagloriaeth Sgiliau Uwch Cymru CBAC**

Ar hyn o bryd rydym yn chwilio am aelodau o'n Grŵp Cynghori Dysgwyr sy'n gallu cefnogi datblygiad y cymhwyster Bagloriaeth Sgiliau Uwch Cymru.

Mae **Bagloriaeth Sgiliau Uwch Cymru CBAC** yn:

* gymhwyster Lefel 3 sydd yn cael ei sefyll gan ddysgwyr 16-19 oed sy'n dilyn rhaglenni astudio lefel 3, megis Safon Uwch, yn bennaf
* mae'n canolbwyntio'n benodol ar ddatblygu sgiliau i gefnogi llwybrau dilyniant
* mae'n galluogi dysgwyr i ddatblygu a chymhwyso sgiliau penodol mewn cyd-destunau perthnasol i baratoi ar gyfer cyflogaeth, dysgu gydol oes a dinasyddiaeth weithgar.

**Cyfrifoldebau aelodau'r Grŵp Cynghori Dysgwyr**

Mae aelodau'r Grŵp Cynghori ar Ddatblygu yn ganolog i ddatblygiad ein cymwysterau. Yn y rôl hon, bydd disgwyl i chi wneud rhai neu bob un o’r canlynol:

* helpu i nodi'r weledigaeth ar gyfer y cymhwyster (pwrpas, strwythur a chynnwys/meysydd testun lefel uchel, dull asesu a phwysoli arfaethedig yr amcanion asesu)
* profi ein gweledigaeth, drwy fod yn ffrind beirniadol ond cefnogol i sicrhau bod y cymhwyster yn bodloni anghenion dysgwyr
* cyfrannu gyda meddylfryd sy'n cynnig datrysiadau.

**Am bwy rydyn ni'n chwilio:**

* dysgwyr ym Mlwyddyn 12 neu 13, 16-19 oed o amrywiaeth o raglenni dysgu ac o bob cwr o Gymru
* dysgwyr sydd â sgiliau cyfathrebu da ac awydd i gyfrannu at drafodaeth.

Bydd y dysgwyr a ddewisir yn mynychu cyfarfodydd neu'n cymryd rhan mewn arolygon ar-lein, lle byddant yn rhoi persbectif dysgwyr i CBAC ar ddatblygu'r cymhwyster newydd a chyffrous hwn, yn ogystal â datblygu sgiliau gwerthfawr a fydd yn eu helpu yn eu gyrfaoedd yn y dyfodol.

I wneud cais i fod yn aelod o'r Grŵp Cynghori Dysgwyr mae angen i chi lenwi'r ffurflen gais ar y dudalen nesaf a'i e-bostio at leah.maloney@wjec.co.uk Os oes angen rhagor o wybodaeth arnoch chi cyn cyflwyno'ch cais, mae croeso i chi gysylltu â Leah.

**Enw:**

**Ysgol/ Coleg:**

**Yr ardal o Gymru ble’r ydych chi’n astudio:**

**Blwyddyn Ysgol/ Coleg:**

**Y pynciau yr ydych yn eu hastudio ar hyn o bryd:**

**Cyfeiriad e-bost:**

Ymatebwch i bob un o'r canlynol os gwelwch yn dda. Awgrymir eich bod yn cadw bob un o’ch ymatebion o fewn 100 gair:

* y rhesymau pam yr hoffech chi gymryd rhan
* eich sgiliau y gallech chi eu cyflwyno i'r grŵp
* eich syniadau ar gyfer datblygu'r cymhwyster newydd hwn
* eich syniadau ar gyfer datblygu’r cymhwyster newydd hwn
* eich profiadau cadarnhaol o'r Dystysgrif Her Sgiliau bresennol (os yn berthnasol)